ฟิทช์จัดอันดับหุ้นกู้SCBที่ F1+(tha)
ฟิทช์จัดอันดับเครดิตโครงการหุ้นกู้ไม่ด้อยสิทธิระยะสั้น ของธนาคารไทยพาณิชย์ ที่ ‘F1+(tha)’
9 ก.ค. 2555

ฟิทช์จัดอันดับเครดิตโครงการหุ้นกู้ไม่ด้อยสิทธิระยะสั้น ของธนาคารไทยพาณิชย์ ที่ ‘F1+(tha)’
บริษัท ฟิทช์ เรทติ้งส์ (ประเทศไทย) ประกาศให้อันดับเครดิตภายในประเทศระยะสั้น (National Short-Term Rating) ที่ระดับ ‘F1+(tha)’ แก่โครงการหุ้นกู้ระยะสั้นประเภทไม่ด้อยสิทธิ ไม่มีหลักประกันของธนาคารไทยพาณิชย์ (SCB) มูลค่ารวมไม่เกิน 5 หมื่นล้านบาท และมีอายุไม่เกิน 270 วัน ซึ่งจะทำการออกเป็นชุด หลังจากที่ได้ยื่นเอกสารขออนุมัติจากสำนักงานคณะกรรมการกำกับหลักทรัพย์และตลาดหลักทรัพย์ 
วัตถุประสงค์ในการออกหุ้นกู้เพื่อนำไปใช้ในการดำเนินกิจการของธนาคาร 
อันดับเครดิตภายในประเทศระยะสั้นที่ฟิทช์ให้แก่โครงการหุ้นกู้ไม่ด้อยสิทธิ ไม่มีหลักประกัน อยู่ในระดับเดียวกันกับอันดับเครดิตภายในประเทศระยะสั้นของธนาคารที่ ‘F1+(tha)’ ซึ่งสอดคล้องกับอันดับเครดิตภายในประเทศระยะยาวของธนาคารที่ ‘AA(tha)’ อันดับเครดิตของธนาคารสะท้อนถึงผลประกอบการที่แข็งแกร่ง คุณภาพของสินทรัพย์และระดับสำรองหนี้สงสัยจะสูญที่ปรับตัวแข็งแกร่งขึ้น รวมทั้งเครือข่ายทางธุรกิจทั้งในส่วนของลูกค้ารายย่อยและองค์กรขนาดใหญ่ที่แข็งแกร่ง และระดับของเงินกองทุนที่อยู่ในระดับปานกลาง 
ธนาคารไทยพาณิชย์ ก่อตั้งโดยพระบรมราชานุญาต ในปี 2447 เป็นธนาคารพาณชย์ที่มีขนาดใหญ่เป็นอันดับ 3 ของประเทศไทย สำนักงานทรัพย์สินส่วนพระมหากษัตริย์ มีสัดส่วนการถือหุ้นอยู่ที่ประมาณ 24% และกระทรวงการคลังมีการถือหุ้นผ่านกองทุนวายุภักษ์อยู่ที่ประมาณ 23%